Diari Oficial de la Generalitat Valenciana


Sumari del DOGV 8985, del 29-12-2020 (2020/10206)

RESOLUCIÓ de 19 de novembre de 2020, de la presidenta del Consorci Hospital General Universitari de València (CHGUV), per la qual s'ordenen determinades actuacions en execució de la Sentència 457/2020, de 21 de setembre de 2020, dictada pel Jutjat Contenciós Administratiu número 5 de València, en relació amb la resolució del procés d'avaluació de l'acompliment de la dirección del Servei de Cardiologia (plaça número 57178).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8985

Data del DOGV
:   29-12-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/10820


Data del document
:   19-11-2020

Organisme emissor
:   Consorci Hospital General Universitari de València

Tipus de document
:   Resolució

RESOLUCIÓ de 19 de novembre de 2020, de la presidenta del Consorci Hospital General Universitari de València (CHGUV), per la qual s'ordenen determinades actuacions en execució de la Sentència 457/2020, de 21 de setembre de 2020, dictada pel Jutjat Contenciós Administratiu número 5 de València, en relació amb la resolució del procés d'avaluació de l'acompliment de la dirección del Servei de Cardiologia (plaça número 57097). [2020/10573]  
  
Per la Resolució de la Presidència del CHGUV de data 22 de febrer de 2019 (DOGV 8499, 05.03.2019), es resol el procés d'avaluació de l'acompliment de diverses places de direcció de caràcter assistencial del CHGUV, entre les quals s'inclou la del Servei de Cardiologia.  
El procés d'avaluació, a l'efecte de continuïtat en l'acompliment de les places de direcció en l'àmbit del CHGUV, està regulat en la base 18a de les generals per a la provisió de places que comporten direcció, aprovades per la Resolució de la Presidència del CHGUV de data 15 de gener de 2018 (DOGV 8245, 01.03.2018).  
  
En l'apartat primer de la resolució es declara que José Salvador Morell Cabedo no ha superat el procés d'avaluació de l'acompliment de la plaça, i es determina que, de conformitat amb el que s'estableix en la base general 18a de les que regeixen el procés, s'han de dur a terme els actes administratius escaients, en els termes establits en aquesta.  
  
Així, amb data 6 de març, es formalitza el cessament de José Salvador Morell Cabedo en la plaça de cap del Servei de Cardiologia.  
José Morell Cabedo interposa un recurs contenciós administratiu contra la Resolució de la Presidència del CHGUV de 22 de febrer de 2019. En data 21 de setembre de 2020 es dicta la Sentència núm. 457/2020 per part del Jutjat Contenciós Administratiu núm. 5 de València, amb la decisió següent:  
«He d'estimar parcialment el recurs contenciós administratiu interposat per Salvador Morell Cabedo contra la Resolució de la presidenta del Consorci Hospital General Universitari de València, de 22 de febrer de 2019, que resol el procés d'avaluació de l'acompliment de diverses places de direcció de caràcter assistencial, corresponents a la convocatòria CM/01/2009 i CM/01/2010, resolució que anul·lem per no ser aquella conforme a dret, i acordem la retroacció del procediment al moment anterior a l'exposició perquè, per part de la comissió avaluadora, es fixen les bases i criteris a valorar i s'apliquen a la memòria-proposta de gestió, justificant les puntuacions de cada membre de la comissió».  
  
Sol·licitada per José Salvador Morell Cabedo al Jutjat Contenciós Administratiu núm. 5 de València, en data 28 de setembre de 2020, complementació i aclariment de la Sentència 457/20, respecte a l'anul·lació de l'aplicació de la base 18.4 de la convocatòria, mitjançant una interlocutòria de data 7 d'octubre, es desestima tal pretensió, i es ratifica en l'estimació parcial del recurs, perquè tal com consta en l'apartat segon dels raonaments jurídics d'aquest acte: «La sentència es va pronunciar sobre la improcedència de la pretensió de reconeixement com a situació jurídica individualitzada de la seua condició de cap de servei, amb el reconeixement de tots els drets inherents a aquest nomenament, la qual es va desestimar pels motius expressats en aquesta».  
  
Amb data 12 de novembre del present any, es declara pel Jutjat Contenciós Administratiu núm. 5 de València la fermesa de la sentència.  
  
En conseqüència, escau retrotraure el procediment al moment anterior a l'exposició, perquè per part de la comissió avaluadora es fixen les bases i criteris a valorar i s'apliquen a la memòria-proposta de gestió, justificant les puntuacions de cada membre de la comissió.  
  
D'altra banda, a causa del transcurs del temps, s'han produït modificacions en la situació de diversos membres de la comissió de valoració designada mitjançant la Resolució de 13 de novembre de 2018 (DOGV 8430, 23.11.2018), circumstància per la qual és necessari designar altres membres en substitució d'aquells.  
Atesos els pronunciaments continguts en la Sentència número 457/2020, de 21 de setembre de 2020, dictada pel Jutjat Contenciós Administratiu núm. 5 de València, i de conformitat amb el que es disposa en l'article 118 de la Constitució Espanyola, així com en els articles 17.2 de la Llei orgànica 6/1985, d'1 de juliol, del poder judicial, i 103.2 de la Llei 29/1998, de 13 de juliol, reguladora de la jurisdicció contenciosa administrativa, que estableixen l'obligatorietat de compliment de les sentències i altres resolucions fermes dictades pels tribunals de justícia; i en virtut de l'Acord de 12.12.2003 del Consell de Govern, sobre delegació de competències, aquesta presidència del CHGUV resol:  
  
  
Primer  
Retrotraure el procediment al moment anterior a l'exposició perquè per part de la comissió avaluadora es fixen les bases i criteris a valorar i s'apliquen a la memòria-proposada de gestió, justificant les puntuacions de cada membre de la comissió.  
  
Segon  
Designar, de conformitat amb els motius exposats en la part expositiva de la present resolució, diversos membres de la comissió d'avaluació, que es configura segons es detalla en el seu annex I.  
  
  
Contra la present resolució, que esgota la via administrativa, pot interposar-se potestativament un recurs de reposició davant d'aquest mateix òrgan, en el termini d'un mes comptat des de l'endemà de la publicació; o, directament, un recurs contenciós administratiu en el termini de dos mesos comptats de la mateixa manera, davant del jutjat contenciós administratiu competent, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú, així com en els articles 25 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 19 de novembre de 2020.- La presidenta del CHGUV i consellera de Sanitat Universal i Salut Pública: Ana M. Barceló Chico.  
  
  
  
Annex I  
Resolució de 19 de novembre de 2020  
(Execució de sentència 457/2020)  
  
Comissió d'avaluació cap del Servei de Cardiologia,  
 plaça número 57984  
  
Presidenta Titular: Inmaculada Renart López  
 Suplent: Concepción Cerdà Micó  
Vocals Titular: Estrella Fernández Fabrellas  
 Suplent: Alfonso González-Cruz Cervellera  
 Titular: Javier Sempere Gª-Argüelles  
 Suplent: Dolores López Alarcón  
 Titular: Miguel García del Bou  
 Suplent: Goitzane Marcaida Benito  
Secretària Titular: Pilar Gallego Brosel  
 Suplent: Carmen Martí-Belda Torres